title: "Schleswig-Holstian"
text: "Schleswig-Holstian (, , ufk\u00f6rtang SH) as det nuurdermiast bundeslun faan Sjiisklun. Hat leit tesken Nuurd- an Uastsia, det hoodst\u00e4\u00e4d as Kiil sant det lun di 23. August 1946 gr\u00fcnjlaanj wurden as. Uun't nuurden leit Denemark, uun't s\u00fc\u00fcden a bundeslunen Hamborag an Niidersaksen, an uun't s\u00fc\u00fcduasten Mecklenburg-F\u00f6\u00f6rpomern.\n\nKreiser an kreisfrei st\u00e4\u00e4den \nDaalang (Stant: 1. Janewoore 2013) san diar sjauer kreisfrei st\u00e4\u00e4den an elwen kreiser m\u00e4 85 amten an 1115 gemeenen. 901 diarfaan haa maner \u00fcs 2000 iinwenern an haa diaram en iarenamtelken b\u00fcrgerm\u00e4\u00e4ster.\n\nSpriaken \nNochhuaren uun Sjiisklun san diar sof\u00f6l \u00fcnlik spriaken \u00fc\u00fcb \u00e4\u00e4n bonk \u00fcs uun Schleswig-Holstian. Uun det lun tesken Uast- an Nuurdsia wurd trii manertaalspriaken snaaket, det san D\u00e4\u00e4nsk, Romanes an Nuurdfresk. An do komt uk noch Plaatsjiisk diartu.\n\nPlaatsjiisk as det regionaalspriak faan Nuurdsjiisklun. An bal arken uun Schleswig-Holstian ferst\u00e4\u00e4nt det tumanst of koon h\u00f6g wurden sai.\n\nD\u00e4\u00e4nsk woort f\u00f6\u00f6raal uun di nuurdelk loonsdial Schleswig snaaket. Amanbi 50.000 minsken faan't d\u00e4\u00e4nsk manerhaid lewe miast nai bi a grens tu \u00fc\u00fcs naiberlun Denemark.\n \nFresk as en spriak, diar \u00fcs Nuurdfresk uun Schleswig-Holstian, \u00fcs Saaterfresk uun Uastfresklun, an \u00fcs Frysk uun't prowins Frysl\u00e2n faan a Neederlunen snaaket woort. Uun a kreis Nuurdfresklun an \u00fc\u00fcb Halaglun snaake amanbi 10.000 minsken Nuurdfresk.\n \nRomanes as det spriak faan a Sinti an Roma. Amanbi 5.000 sjiisk Sinti an Rooma lewe uun Schleswig-Holstian.\n\nSasterregiuunen\n\nLuke uk diar \n Prowins Schleswig-Holstian\n\nFutnuuten"